UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS FORORDNING om beskyttelse mod støtte og illoyal priskonkurrence i forbindelse med levering af luftfartsydelser fra lande, der ikke er medlemmer af Det Europæiske Fællesskab OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2002/0067 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS FORORDNING om beskyttelse mod støtte og illoyal priskonkurrence i forbindelse med levering af luftfartsydelser fra lande, der ikke er medlemmer af Det Europæiske Fællesskab

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet forslår under andenbehandlingen. Kommissionens udtalelse om Parlamentets ændringsforslag er gengivet nedenfor.

2. Baggrund

- Forslagets oversendelse til Europa-Parlamentet og Rådet (COM (2002) 110 endelig - 2002/0067 (COD)): 13. marts 2002

- Det Europæiske Økonomiske og Sociale Udvalgs udtalelse: 18. september 2002.

- Regionsudvalgets udtalelse: Ingen

- Europa-Parlamentets udtalelse efter førstebehandlingen: 14. januar 2003

- Kommissionens vedtagelse af sit ændrede forslag (COM(2003)228 endelig - 2002/0067 COD): 7 maj 2003

- Rådets vedtagelse af sin fælles holdning: 18. december 2003

- Kommissionens vedtagelse af sin udtalelse om den fælles holdning (COM(2004)7 endelig - 2002/0067 (COD)): 9. januar 2004

- Europa-Parlamentets modtagelse af den fælles holdning: 15. januar 2004

Europa-Parlamentet vedtog et ændringsforslag under andenbehandlingen den 11. marts 2004.

3. Formålet med forslaget

Der er tale om et forslag til retsinstrumenter til brug for luftfartssektoren, så den i forretningsmæssigt kan forsvare sig mod den støtte, som tredjelande yder deres luftfartsselskab(er) til skade for Fællesskabets luftfart.

Forslaget tager udgangspunkt i de definitioner og standarder, der traditionelt bruges multinationalt og af Fællesskabet til at fjerne de konkurrencefordrejninger, der skyldes støtte til handel med goder. Den får ingen virkninger på de ordninger for samråd og konfliktløsning, der omhandles i medlemsstaternes bilaterale aftaler. Fællesskabsforordningen om beskyttelse mod støtte skal kun bruges, hvis der ikke kan opnås et tilfredsstillende løsning ved hjælp af de bilaterale aftaler.

4. Kommissionens udtalelse om Parlamentets ændringsforslag

Europa-Parlamentet vedtog den 11. marts 2004 et ændringsforslag, der var det eneste, der var blevet foreslået. Kommissionen kan acceptere dette ændringsforslag.

Ændringsforslag accepteret af Kommissionen

Ændringsforslag 1 til ændring af 5. betragtning i udkastet til forordning. Formålet hermed er at sikre sammenhængen mellem denne betragtning og artikel 1, stk. 2 og artikel 7, stk. 2 om gennemførelsesregler til de national bestemmelser og fællesskabsbestemmelserne.

5. Konklusion

Kommissionen ændrer sit forslag som anført i det foregående, jf. EF-traktatens artikel 250, stk. 2.